જામનગર પંથકના જીતેશ ઉર્ફે જીતુએ રાજકોટમાં પાંચ વર્ષ પહેલા જેવીન સાથે કાજુ, બદામ સહિતના સુકામેવાનો હોલસેલ, રીટેઈલ બીઝનેશ ચાલુ કર્યો હતો. જેવીન લોની એકઝામના કારણે એક સપ્તાહ માટે વ્યવસાય પર આવી શકે તેમ ન હોવાથી વિશ્વાસે ધંધો જીતુને સોંપ્યો હતો. દંપતીએ સપ્તાહ દરમિયાન ગોડાઉનમાં પડેલો ૮૧ લાખનો ઓન પેપર ફરિયાદ મુજબ બાકી તો દોઢેક કરોડથી વધુનો સુકોમેવો સસ્તાભાવે બારોબાર વેચીને રોકડી કરી નાસી છુટયા હતા. જે તે સમયે પાંચ વર્ષ પહેલા જીતેન સાવલીયાએ પ્ર. નગર પોલીસમાં ફરિયાદ નોંધાવી હતી. દંપતી વોન્ટેડ હતું. દરમિયાનમાં ક્રાઈમબ્રાન્ચના સ્ટાફે દંપતી વાપીમાં રહેતું હોવાની માહિતી મળતા બંનેને દબોચી લીધા હતા. પીએસઆઈ આર. સી. કાનમીયાના જણાવ્યા મુજબ ઠગાઈ કર્યા બાદ દંપતી મુંબઈ સ્થાયી થયું હતું. જીતુએ જે તે સમયે નાણાં મુંબઈ બારમાં ઉડાવીને જલ્સા કર્યા હતા. નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.